Petar Volk

**Petar Volk** (Bosanski Petrovac, 9. novembar 1931. - Beograd, 3. decembar 2021.) bio je jugoslavenski i srpski pozorišni i filmski kritičar, istoričar i teoretičar. Gimnaziju je završio u Banja Luci 1949. godine.Diplomirao je književnost na Filozofskom fakultetu u Zagrebu, a doktorirao film i pozorišnu estetiku na prestižnom i najstarijem univerzitetu u Evropi, Karlovom univerzitetu u Pragu 1971. godine, što je prvi doktorat na svijetu iz oblasti animiranog filma. Drugi doktorat iz oblasti teorije filma uradio je na Beogradskom Univerzitetu umjetnosti 1986. godine. 

Jedno vrijeme u Sarajevu je radio kao dramaturg i kritičar, a potom se preselio u Beograd. Na Fakultetu dramskih umjetnosti u Beogradu bio je redovni profesor i šef Katedre za teoriju i istoriju. 

Bio je direktor Festivala jugoslavenskog igranog filma u Puli (1968. – 1971.), Muzeja pozorišne umjetnosti Srbije kada je pokrenuo časopis "Teatron", direktor Jugoslavenskog dramskog pozorišta (JDP) (1977. - 1981.) i jedan od osnivača FEST-a. Za vreme njegovog mandata u JDP u ovu kuću dolazili su i ugledni strani reditelji - Franko Zafireli iz Italije, Tavstanogov iz SSSR-a, Ježi Jarocki iz Poljske. U istom tom periodu realizovana su i uspešna gostovanja JDP u inostranstvu. Predstave "Vasa Železnova", "Dundo Maroje" i "Pučina" gostovali su u Moskvi i Lenjingradu, "Otelo" i "Dundo Maroje" u berlinskom *Dojčes teatru*, a "Šamar" u Drezdenu.

## Djela
Autor je preko 50 značajnih knjiga o pozorištu i filmu.  Posebno se posvetio istoriji teatra na ovim prostorima, od prve polovine 19. veka do savremenog pozorišta.

Njegove knjige su pionirska djela u oblasti istorije srpske pozorišne i filmske umjetnosti, gdje je analizirao svaku predstavu u svakom pozorištu u Srbiji, od devetnaestog vijeka do danas. U knjizi "Pisci Narodnog pozorišta" proučio je 660 imena srpskih dramskih pisaca, bacajući potpuno novo svjetlo na dramske pisce. Među njegovim knjigama su i one o glumačkim velikanima Milivoju Živanoviću, Dobrici Milutinoviću, Žanki Stokić.

Njegov rad i doprinos razvoju filmske i pozorišne umjetnosti u Srbiji je od neprocjenjivog značaja, a dobitnik je niza nagrada i povelja, među kojima je Oktobarska nagrada grada Beograda. Godinama je pisao pozorišne kritike za "Ilustrovanu politiku". 

* Branko Belan, Petar Volk: Sjaj i bijeda filma: Balada o trubama i magli, Epoha Zagreb, 1965. 
* Estetika moderne animacije, Slavija Beograd, 1970.
* Sloboda filma, Slavija Beograd, 1970.
* Opasne slike, Nezavisna izdanja Beograd, 1971.
* Moć krize, Filmski institut Beograd, 1972.
* Svjedočanstvo I, Nezavisna izdanja Beograd, 1973.
* Svjedočanstvo II, Književne novine Beograd, 1975.
* Savremeni jugoslovenski film, Filmski institut i Univerzitet umetnosti Beograd, 1982.
* Pozorišni život u Srbiji 1944/1986, Beograd, 1990.
* Pozorišni život u Srbiji 1835-1944, Fakultet dramskih umjetnosti i Muzej pozorišta Srbije Beograd, 1992.
* Povratak u budućnost Rasprava o filmu i nama poslije zajedničke budućnost, 1994.
* Pisci nacionalnog teatra, Muzej pozorišne umetnosti, Beograd, 1995.
* Srpski film, Filmski institut Beograd, 1996.
* Moderna vremena - filmovi koje smo voleli
* Pozorište i tradicija (Studije i eseji), Muzej pozorišne umetnosti, Beograd, 2000.
* 20. vek Srpskog filma, Filmski institut i Jugoslovenska kinoteka Beograd, 2001.
* Žanka Stokić, Narodno pozorište, Beograd, 2. revidirano izdanje, 203 stranice. 2004. 
* Dobrica Milutinović, Beograd: Narodno pozorište, (2. revidirano izdanje). 2005. 
* Milivoje Živanović, Narodno pozorište, Beograd, 365 stranica. 2006. 
* Između kraja i početka (Pozorišni život u Srbiji od 1986. do 2005. godine), Muzej pozorišne umetnosti Srbije, Beograd, 2006.

## Vanjske veze
* Petar Volk - Internet Movie Database (IMDb)
## Reference